Af hverju er fólk minna núna en í gamla daga ? Fólk er að meðaltali hærra í dag en það var fyrr á öldum en ekki minna , eins og spyrjandi telur . Það ræðst mikið til af því að í dag býr fólk almennt við mun betri aðstæður en áður fyrr , það fær betri næringu og heilsufar er betra . Raunar er meðalhæð stundum notuð sem mælikvarði á hversu góð lífsskilyrði þjóða eru . Meðalhæð fólks er stundum notuð sem mælikvarði á lífsskilyrði þjóða . Það þarf reyndar ekki að fara aldir aftur í tímann til þess að sjá þessa breytingu heldur nægir að skoða áratugi . Sem dæmi má nefna að meðalhæð íslenskra karla hefur hækkað um 4,4 cm á 30 ára tímabili frá 1968 - 1998 , úr 175,6 cm í 180,0 . Á sama tíma hefur meðalhæð kvenna hækkað úr 162,8 cm í 167,0 cm , eða um 4,2 cm . Aukin velmegun og betri lífsskilyrði hefur haft ýmislegt fleira í för með sér og það ekki allt jákvætt . Fólk hefur til dæmis ekki bara lengst á undanförnum áratugum og öldum heldur hefur það líka þyngst . Nú er svo komið að offita er eitt af stóru heilbrigðisvandamálunum á Vesturlöndum og jafnvel er talað um farald .